מרכז הפיקוד אל-אנסאר בכוח קודס

מרכז הפיקוד אל-אנסאר או קורפוס אפגניסטן ומרכז אסיה או הקורפוס הרביעי של כוח קודס הוא יחידה שהיא חלק מכוח קודס של משמרות המהפכה האסלאמית. מפקד היחידה הנוכחי הוא חוסיין מוסאווי.

 היסטוריה 
הקורפוס הרביעי של כוח קודס, המכונה גם "מרכז הפיקוד אל-אנסר", פועל בזירה המזרחית של איראן, ומתמקד באפגניסטן, טג'יקיסטן, פקיסטן וחלקים ממרכז אסיה. לפי מקורות מודיעין עיראקיים ואמריקאיים, הקורפוס מנהל את כלל הפעילות החשאית האיראנית באזור זה, באמצעות יחידות תומכות בערים זאהדאן, בירג'נד, ואף טהראן.

כבר בשנת 2010 זיהה משרד האוצר האמריקאי את הקורפוס הרביעי כמסייע לטאליבן באפגניסטן, באמצעות מתן תמיכה כלכלית, אימונים, אספקת נשק וציוד, ופריסת יועצים צבאיים איראנים בגבולות המזרחיים. גנרל חוסיין מוסאווי ועמיתו חסן מורטזווי הוטלו תחת סנקציות אמריקאיות בגין הובלת הקשר עם הנהגת הטאליבן וסיוע ישיר למעשי טרור במדינה.

בתחילת העשור השני של המאה ה־21 התרחבה פעילות הקורפוס גם למדינות מרכז אסיה. לפי דוחות של עיתונאים עצמאיים וארגוני מעקב בינלאומיים, נבנו רשתות הברחה בין איראן, טג'יקיסטן ואוזבקיסטן, תוך שיתוף פעולה עם אנשי אל-קאעדה ופרוקסי סונים הנתמכים על ידי איראן – בעיקר נגד כוחות ארצות הברית ושותפותיה המקומיות.

המטה המרכזי של הקורפוס פועל ככל הנראה ממשהד, אך רוב הפעילות המבצעית מתבצעת מגבול זאהדאן–פקיסטן, אזור רווי הברחות סמים, כספים ואמצעי לחימה. יחידות טכניות והדרכה מבוססות בבירג'נד, ומופעלות מתאם עם יחידה 400 של כוח קודס, ויחידות מבצעיות נוספות. הקורפוס נחשב לאחד המרכזים הרגישים והחשאיים ביותר של כוח קודס בשנים האחרונות.

 מבנה 
הקורפוס הרביעי של כוח קודס אחראי על זירת אפגניסטן, טג'יקיסטן, מזרח טורקמניסטן ואזורים נבחרים במרכז אסיה. הוא מהווה את אחת מיחידות הפיקוד האזורי של כוח קודס, ומבוסס סביב מוקדים אזרחיים וצבאיים כאחד, תחת מעטה של פעילות הומניטרית או מסחרית.

מפקדת הקורפוס הרביעי שוכנת ככל הנראה בעיר זאהדאן שבמחוז סיסתאן ובלוצ'סתאן, בסמוך לגבול אפגניסטן-פקיסטן, ומרכזה הטקטי ממוקם סמוך למסדרון התחבורה וההברחות של כוח קודס במזרח איראן. בנוסף לכך, מופעלות שלוחות פעילות בבירג'נד, משהד ומספר ערים גבוליות אחרות.

הקורפוס מחולק לזרועות הבאות:
 מרכז פיקוד ראשי באפגניסטן: אחראי על סיוע טקטי ואסטרטגי לטאליבן, תמיכה במבצעי טרור, העברת אמצעי לחימה, ציוד ומודיעין. בראשו עומד חוסיין מוסאווי.
 זרוע לוגיסטית: כוללת רשתות הברחה ונקודות מעבר לפעילים ונשק, באחריותם של אלירזה המתי ואלחוסין אלחוסייני.
 מרכז אימונים (בירג'נד): מתאם הכשרות צבאיות, חבלה, תקשורת והפעלת אמצעי לחימה מתקדמים. מופעל תחת פיקודו של אסמאיל רזאוי.
 יחידה טכנית: מספקת סיוע טכנולוגי, מעקב ותקשורת לפעילים באפגניסטן. מנוהלת ע״י מוחמד אבראהים אהואדי.
 זרוע מבצעית: מתכננת ומתאמת פעולות טרור חוצות-גבול, בהובלת סיידד קמאע'ל מוסאווי.
 אגף שיבוש: אחראי על חדירה לגופי ממשל, שיבוש פוליטי ושיתוף פעולה עם סוכנים מקומיים, בראשות מהמאד אפחמי ראשידי.

הקורפוס פועל בשיתוף עם יחידה 400 של כוח קודס, שמתמחה בפעולות חוץ חשאיות. שלוחת יחידה 400 באפגניסטן אחראית על גיוס פעילים, הכשרות מבצעיות ותיאום פיגועים במדינות היעד, תחת פיקודם של חוסיין רחמני ואלירזה טאג'יק.

 מפקדים ביחידה 
תפקידשםתיאור הפעילותזמן פעילותהערותמפקד מרכז הפיקודחוסיין מוסאוויממונה על תמיכה כלכלית, נשק ומודיעין לטאליבן באפגניסטן2000-הווהנכנס לרשימת הסנקציות של ארצות הבריתסגן מפקד מרכז הפיקודחוסן מורטזוויאחראי על סיוע לוגיסטי ומש"טים לטאליבן2000-הווהמפקד כוח קודס בעיר זאהדאן וגבול איראן-אפגניסטן-פקיסטןגולאם רזה בגבאניאחראי הברחת סמים (הרואין) לטאליבן וצפון אפגניסטן2009-הווהנכנס לרשימת הסנקציות של ארצות הבריתראש התמיכה הלוגיסטית לטליבאןאלירזה המתיתיאום שליחת ציוד, קבלת טאליבנים מאיראן2010–הווהראש הלוגיסטיקה בזאהדאןאלחוסין אלחוסייניניהל לוגיסטיקה, אחראי על הנפקת מסמכי נסיעה ותיאום2014-הווהראש המבצעים באפגניסטןסיידד קמאע'ל מוסאוויתכנון מבצעי, תיאום פיגועים ותמיכה בפרוקסים2010-הווהאחראי שיבוש מערכות השלטון באפגניסטןמהמאד אפחמי ראשידיניסיון לשיבוש במערכת השלטון באפגניסטן דרך פרוקסי2012-הווהראש היחידה הטכנית של מרכז הפיקודמוחמד אבראהים אהואדיאחראי על תמיכה טכנולוגית וטכנית לטאליבן2014-הווהראש מרכז האימונים בבירג'נדאסמאיל רזאויהעברת אימונים, מודיעין ואמל"ח לטאליבן2012-הווה

 בכירים מיחידות אחרות 
תפקידשםתיאור הפעילותזמן פעילותהערותמפקד הגיוס באפגניסטן ביחידה 400חוסיין רחמניאחראי על גיוס פעילים ושת"פים מקומיים2015–הווהמפקד המבצעים באפגניסטן ביחידה 400אלירזה טאג'יקאחראי על מתכנני פיגועים באפגניסטן2021–הווהמפקד רשתות טרור בגאורגיה ביחידה 400חוסיין רחבןפיקוח על רשתות טרור בגאורגיה2010–הווהמפקד נכסי החוץ הצ'צ'נים ביחידה 400אולג דואבמנהל קישורים עם פרוקסי צ'צ'נים2016–הווהמפקד רשתות טרור בטג'יקיסטן ביחידה 400מוחמד מירזושובאחראי לטרור בטג'יקיסטן2018–הווהבכיר מאל-קאעדה שפועל בחסות כוח קודססייף אל-עאדל2003–הווה

 הערות שוליים 

2025 07
קטגוריה:משמרות המהפכה האסלאמית
קטגוריה:איראן: צבא וביטחון
קטגוריה:ארגוני טרור שיעיים
קטגוריה:איראן: יחידות מיוחדות